**ERIKOISTUMISKOULUTUSTA KOSKEVA SOPIMUS: \_\_\_\_\_\_\_\_\_\_\_\_\_\_\_\_\_\_\_\_\_**

1. **SOPIJAOSAPUOLET**

1.1 Ammattikorkeakoulun nimi

Yhteystiedot

1.2 Ammattikorkeakoulun nimi

Yhteystiedot

Erikoistumiskoulutuksen ala: \_\_\_\_(tutkinto ja tutkintonimike)\_\_\_\_\_\_\_\_\_

Sopijaosapuolet muodostavat niiden ammattikorkeakoulujen enemmistön, jotka antavat koulutusta edellä mainitulla alalla.

Sopijaosapuolten tähän sopimukseen liittyvät yhteyshenkilöt yhteystietoineen on lueteltu liitteessä 1. Sopijaosapuolet voivat muuttaa yhteyshenkilöitään tai heidän yhteystietojaan tekemällä sitä koskevan ilmoituksen tätä sopimusta koordinoivalle ammattikorkeakoululle.

**2. SOPIMUSTA KOORDINOIVA AMMATTIKORKEAKOULU**

Tämän sopimuksen koordinaattorina toimii \_\_\_\_\_\_\_(ammattikorkeakoulun nimi)\_\_\_\_\_\_.

Koordinaattorin tehtävinä on:

* toimia sopijaosapuolten koollekutsujana tarvittaessa tai jonkun sopijaosapuolen pyynnöstä, ja
* seurata erikoistumiskoulutuksia koskevan lainsäädännön kehitystä.

Lisäksi koordinaattorin teknisinä tehtävinä on:

* säilyttää alkuperäinen sopimusasiakirja liitteineen,
* vastata sopimusta koskevien tietojen, mukaan lukien sopimusmuutokset, ilmoittamisesta Opetushallitukselle erikoistumiskoulutuksia koskevaan julkiseen luetteloon, ja
* ylläpitää luetteloa sopijaosapuolten yhteyshenkilöistä ja ilmoittaa yhteyshenkilöiden muutoksista muille sopijaosapuolille.

1. **SOPIMUKSEN KOHDE JA TARKOITUS**

Tämän sopimuksen tarkoituksena on sopia ammattikorkeakoululain (1438/2014) 11 a § mukaisesta erikoistumiskoulutuksesta valtioneuvoston asetuksen 1438/2014 edellyttämällä tavalla.

Sopimus ei velvoita erikoistumiskoulutuksen järjestämiseen. Erikoistumiskoulutuksen toteuttavat ammattikorkeakoulut määrittelevät itse järjestettävän erikoistumiskoulutuksen sisällön ja toteutustavan noudattaen mitä erikoistumiskoulutuksista säädetään ja mitä tässä sopimuksessa on sovittu.

Ammattikorkeakouluilla voi olla myös muita erikoistumiskoulutuksen liittyviä sopimuksia, kuten koulutuksen toteuttamiseen tai kehittämiseen liittyviä yhteistyösopimuksia.

**4. SOPIMUKSEN VOIMASSAOLOAIKA**

Tämä sopimus tulee voimaan \_\_\_\_\_\_\_\_\_\_\_\_\_\_\_\_ ja on voimassa toistaiseksi / \_\_\_\_ saakka.

**5. ERIKOISTUMISKOULUTUKSEN PERUSTEET JA MUUT PUITTEET**

Valtioneuvoston asetuksen mukaan erikoistumiskoulutusta koskevassa sopimuksessa on sovittava ainakin erikoistumiskoulutuksen perusteista: järjestettävän erikoistumiskoulutuksen nimestä, koulutuksen laajuudesta, koulutuksen tavoitteista, kohderyhmästä sekä opiskelijan asiantuntemuksen osoittamisesta. Tällä sopimuksella sovittavan erikoistumiskoulutuksen perusteet ja muut puitteet on määritelty liitteessä 2.

**6. YHTEISTYÖ TYÖ- JA ELINKEINOELÄMÄN KANSSA**

Erikoistumiskoulutusta koskevan valtioneuvoston asetuksen mukaan erikoistumiskoulutusta koskevaan sopimukseen on kirjattava työelämää edustavat tahot sekä se tapa, jolla työelämän edustajat ovat osallistuneet sopimusmenettelyyn. Selvitys yhteistyöstä työ- ja elinkeinoelämän kanssa on liitteessä 3.

**7. SOPIMUKSEN MUUTTAMINEN, IRTISANOMINEN JA PURKAMINEN**

7.1 Tämä sopimus liitteineen korvaa ja syrjäyttää kaikki sopijaosapuolten väliset aikaisemmat suulliset ja kirjalliset sopimukset, sitoutumiset ja neuvottelut sopimuksen kohteesta.

7.2. Ammattikorkeakoulu voi liittyä erikoistumiskoulutusta koskevaan sopimukseen myös alkuperäisen sopimuksen tekemisen jälkeen. Alkuperäisillä sopijaosapuolilla on velvollisuus hyväksyä sopijaosapuoliksi kaikki ne ammattikorkeakoulut, jotka antavat ammattikorkeakoulututkintoon ja siihen liitettävään tutkintonimikkeeseen johtavaa koulutusta sillä alalla, jolle erikoistumiskoulutus sijoittuu. Sopimukseen liitytään allekirjoittamalla alkuperäinen sopimusasiakirja.

7.3 Sopijaosapuolet voivat muuttaa tätä sopimusta vain kirjallisesti. Muut muutokset ovat mitättömiä. Muutosten voimaantulosta ja mahdollisesta siirtymäajasta sovitaan muutosten tekemisen yhteydessä, ottaen huomioon käynnissä ja käynnistymässä olevat koulutukset sekä opiskelijoiden oikeusturva.

7.4 Sopijaosapuolella on oikeus irtisanoa sopimus ilmoittamalla siitä kirjallisesti muille sopijaosapuolille. Sopimuksen irtisanomisaika on \_\_\_\_ kuukautta tai niin kauan kunnes irtisanova sopijaosapuoli on hoitanut tähän sopimukseen liittyvät velvoitteensa.

7.5 Sopimus purkautuu, mikäli sen irtisanoo niin moni sopijaosapuoli, että jäljelle jäävät sopijaosapuolet eivät enää muodosta tämän sopimuksen kohdassa 1 tarkoitettua enemmistöä. Sopimuksen purkautuessa sopijaosapuolet sopivat erikseen purkamisen aikataulusta, ottaen huomioon käynnissä ja käynnistyvässä olevat koulutukset sekä opiskelijoiden oikeusturvan. Purkamisaikataulusta sopimiseen osallistuvat ne sopijaosapuolet, jotka olivat sopijaosapuolina viimeksi ennen sopimuksen purkautumista.

**8. SOPIMUKSEN LIITTEET**

8.1 Tämän sopimuksen liitteitä ovat:

Liite 1: Sopimuksen yhteyshenkilöt

Liite 2: Erikoistumiskoulutuksen perusteet ja muut reunaehdot

Liite 3: Yhteistyö työ- ja elinkeinoelämän kanssa

Liite 4 jne.: Muut mahdolliset liitteet

8.2 Mikäli tämän sopimuksen sopimusteksti ja liitteet ovat joiltakin osin ristiriidassa keskenään, sovelletaan ensisijaisesti sopimustekstiä.

**9. ERIMIELISYYKSIEN RATKAISEMINEN**

Tähän sopimukseen ja sen tulkintaan sovelletaan Suomen lakia. Tästä sopimuksesta aiheutuvat erimielisyydet pyritään ratkaisemaan ensisijaisesti sopijaosapuolten välisin neuvotteluin. Mikäli sopijaosapuolet eivät pääse sovinnolliseen ratkaisuun \_\_\_ kuukauden kuluessa, riita käsitellään hallintoriita-asiana hallinto-oikeudessa siten kuin hallintolainkäyttölaissa säädetään.

**10. PAIKKA, AIKA JA ALLEKIRJOITUKSET**

Tätä sopimusta on laadittu \_\_(lukumäärä)\_\_\_ saman sisältöistä kappaletta, yksi kullekin sopijaosapuolelle. Lisäksi sopimuksesta toimitetaan yksi kopio Ammattikorkeakoulujen rehtorineuvosto Arene ry:n arkistoon.

Sopijaosapuolet vakuuttavat, että allekirjoittaneet henkilöt ovat oikeutettuja tässä edustamansa organisaation nimenkirjoittamiseen.

\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_kuun \_\_\_\_\_\_\_ päivänä 20\_\_

Ammattikorkeakoulu A

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ammattikorkeakoulu B

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_